
DISSERTATIO  INAUGURALIS 


DE 

CYNANCHE  MALIGNA, 


IVIorbus  de  quo  pauca  in  hoc  opusculo  dis¬ 
ceptare  consilium  est,  antiquos  latuisse  videtur, 
Medici  Hispanici  et  Italici  primum  de  eo  ali¬ 
quid  literis  tradiderunt  *. 

Cynanche  Maligna  ineunte  seculo  decimo 
septimo  in  Hispania  grassata  est,  ex  qua  sese 
per  Italiam  et  vicinas  regiones  late  diffudit,  et 


*  Severinus  de  recondita  absessuum  natura. 

Mercatus  de  faucium  et  gutturis  anginosis  et  le- 
thalibus  ulceribus. 

./Etius  Cletus  de  morbo  strangulatorio. 
Heredia  disputationes  de  morbis  acutis» 

multos  praesertim  impuberes  abstulit.  Quous¬ 
que  morbus  in  hisce  regionibus  saevitiam  ex¬ 
ercuit,  vel  quo  tempore  in  hanc  insulam  invec¬ 
tus  est,  minime  pro  certo  constat ;  hoc  autem 
heri  commercio  quod  inter  hanc  insulam  et  alias 
partes  viguit  verisimile  est.  Apud  Britanniam 
clarus  et  eruditus  Fothergill  hunc  morbum 
primum  descripsit.  Ex  scriptis  ejus  Cynanchen 
Malignam, anno  salutis  1 739,  Londini  invaluisse 
patet,  et  ex  eo  tempore  in  variis  locis  sese  os¬ 
tendere,  et  strages  gravissimas  edere  solet. 
Anno  1748,  Dr  Fothergill  opusculum  de 
hoc  gravi  morbo  edidit,  et  ex  historia  quam  tra¬ 
didit  admodum  luculenta  summam  famam  me¬ 
rito  adeptus  est.  Ex  quo  tempore  medicorum 
summi  nominis  attentionem  vindicavit,  quibus 
natura  ejus  haud  parum  illustrata  est. 

Ex  facie  admodum  diversa  quam  in  diversis 
aegris  induere  solet,  lis  inter  medicos  exorta,  an 
Cynanche  Maligna  et  scarlatina  anginosa  ad 
diversa  morborum  genera  pertineant,  vel  gra¬ 
du  solum  differant,  diu  acriter  agitata  fuit. 
Dr  Cullen  clarissimus,  'cujus  opinio  maxima 

observantia  dignissima  est,  hos  morbos,  etsi  in 
quibusdam  similes,  haud  ex  eodem  contagio 
originem  ducere  strenue  contendit,  et  ad  hanc 
sententiam  amplectendam  argumentis  sequenti- 
bus  adductus  est.  Sydenhamus  febrem  scar¬ 
latinam  epidemice  grassantem,  faucibus  omni¬ 
no  illaesis,  se  vidisse  testatur,  quod  contagium 
esse  specificum,  cuti  praesertim  admotum,  in¬ 
nuere  videtur ;  in  iis  quoque  mali  exemplis  quae 
Cullenus  observavit,  etsi  fauces  plerumque 
aliquantulum  laborabant,  nonnulli  ex  hoc  om¬ 
nino  immunes  fuere  ;  ad  hoc  quoque  accedit, 
quod  etsi  in  quibusdam  signa,  iis  quae  in  Cy¬ 
nanche  Maligna  eveniunt  haud  absimilia  ad¬ 
fuere,  hujusmodi  exempla  rarissime  sese  osten¬ 
derunt,  et  denique  scarlatina  anginosa  morbus 
admodum  levis  est,  dum  alter  saepe  mortem  in¬ 
fert. 

i 

Ex  altera  autem  parte  non  desunt  medici, 
et  sane  praeclari,  qui  omnia  haec  signa  utcun¬ 
que  varia  ex  eodem  morbo  proficisci  opinantur, 
et  affirmant  nullum  discrimen  inter  signa  ho« 

rum  morborum  intercedere,  quod  non  in  aliis, 
quorum  origo  nihilominus  ex  eodem  conta¬ 
gio  plane  repetenda  est,  observare  liceat.  Ex¬ 
emplum  hujus  notissimum  in  variola  conspicere 
possumus,  qua  nonnunquam  tam  leniter  ince¬ 
dit,  ut  aegrum  in  lecto  detinere  vix  necesse  erit ; 
alias  autem  formam  ita  malignam  induit,  ut 
nulla  medicina  ex  periculo  subtraheret ;  haec 
autem  signa  admodum  diversa  ex  eodem  con¬ 
tagio  provenire  omnes  consentiunt.  Dr  Cul- 
len  ipse  concedit  in  gravioribus  scarlatinae  ex¬ 
emplis,  ubi  proclivitas  ad  putredinem  adest, 
medendi  rationem  iisdem  remediis  inniti  qui¬ 
bus  Cynanchi  Malignae  occurritur.  Cum  igi¬ 
tur  utrique  eadem  signa  saepe  exhibent,  eodem 
modo  finiuntur,  et  iis  remediis  saepe  sunt  de¬ 
bellandi,  eos  eandem  causam  quoque  agnoscere 
colligere  fas  est. 

Ad  hoc  quoque  comprobandum  plurimum 
contulit  experientia  Drs  Geegqry,  praxeos  me¬ 
dicinae  professoris,  qui  hunc  morbum  sub  va¬ 
riis  formis  in  eadem  familia  ex  eodem  conta- 

gio  plane  provenientem  conspexit  Dr  Cur- 
rie  idem  affirmat  et  Dr  Heberden  de  hoc 
tractans  sic  habet,  “  atque  haec  procul  dubio 
vincet  sententia,  modo  illud  concedatur,  cujus, 
ni  fallor,  ipse  testis  fui,  nimirum  inter  plures  pu¬ 
eros  et  puellas,  qui,  ut  saepe  fit,  in  unis  aedibus 
correpti  sunt,  hos  febrem  rubrain,  illos  vero  an¬ 
ginam  fuisse  expertos  J.”  Et  Dr  Wither- 
jng,  quoque,  qui  ut  discrimen  inter  Cynanchen 
Malignam  et  scarlatinam  anginosam  accurate 
statueret,  haud  parum  operis  huc  collocavit 
in  libro  de  hoc  recentius  edito  ||  a  prima  sen¬ 
tentia  decedit.  Auctoritate  tam  gravi  innixus, 

V 

opinionem  supra  traditam  amplecti  haud  du¬ 
bito. 


Audi  prelect.  Doctoris  Gregory. 
t  Currie’s  Med.  Reports,  vol.  ii.  p.  427.  Note. 
t  Heberden  Comment.  p.  25. 

§  Withering  on  Scarlet  Fever,  1778. 

||  Ibid.  1793. 

SIGNA  MORBI. 

* 

Cynanche  Maligna,  exeunte  autumno  vel 
ineunte  hieme,  plerumque  sese  ostendit,  et 
cum  epidemice  grassatur,  omnes  ejusdem  fami¬ 
liae  praesertim  juniores  invadere  solet,  si  non 
ab  iis  morbo  laborantibus  separentur  ;  morbo 
obrepente,  sanguis  saepe  e  naribus  erumpit,  vel 
menses  tempore  insolito  profunduntur.  ^Eger 
de  languore,  lassitudine,  et  ponderis  sensu  cir¬ 
cum  praecordia,  conqueritur ;  haec  signa  excipiunt 
rigores,  quibus  calor  primum  brevi  duraturus 
tandem  magis  stabilis  succedit ;  gravis  capitis 
dolor  urget,  nonnunquam  dorsum  et  juncturae 
dolent,  fauces  aliquantulum  rigescunt  et  calent, 
nausea  gravis  adest,  et  saepe  vomitus ;  alvus  in¬ 
terdum  fluit,  praesertim  si  aetas  tenera  fuerit ; 
in  quibusdam  facies  pallida  et  depressa  est,  in 
aliis  rubra  et  tumida  apparet,  oculorum  acies 
obtunditur,  qui  aquosi  fiunt,  et  tussicula  saepe 

vexat  cum  vocis  raucedine.  Nocte  appetente 
omnia  signa  ingravescunt,  et  somnum  fere  adi¬ 
munt,  dum  mens  leviter  turbata  est,  vel  etiam 
delirium  accedit.  Mane  sudor  prorumpit,  qui 
signa  nonnunquam  mitigat :  Hoc  autem  non 
semper  evenit.  Faucibus  brevi  post  mali  ac¬ 
cessum  inspectis,  uvula,  tonsillse,  velum  pen¬ 
dulum  palati,  et  aliae  partes  vicinae  praeter  soli¬ 
tum  rubrae  et  tumidae  apparent ;  tandem  macu¬ 
lae  amplae  coloris  albidi  vel  cinerei  velum  pen¬ 
dulum  et  uvulam  obsidentes  conspiciuntur:  His 
sublatis  ulcera  foeda  et  serpentia  in  conspectum 

veniunt.  Circiter  secundum  morbi  diem,  non- 

* 

nunquam  sane  paucis  horis  post  ejus  insultum, 
facies,  collum,  pectus,  et  partes  extremae  supe¬ 
riores,  colore  saturate  rubro  inficiuntur :  Hic  in 
digitis  maxime  conspicuus  est,  qui  una  cum 
aliis  partibus  intumescunto  In  quibusdam  cu¬ 
tis  levis  est,  dum  in  aliis  pustulae  exiguae  super 
brachia  et  pectus  apparent  ;  eruptione  facta, 
vomitus  et  alvi  fluxus  decedunt,  vespere  febris 
magis  ardet  et  delirium  saepe  accedit.  Pulsus 
frequentissimi  evadunt,  arteriae  enim  saepe  cen¬ 
tum  et  quinquagies,  vel  etiam  centum  et  sexa~ 

gies  in  sexagesima  parte  horae  micant ;  sitis 
non  ita  urget,  ac  in  aliis  quibusdam  morbis  qu? 
febre  stipantur,  urina  parum  ex  statu  sano  re¬ 
cedit,  nonnunquam  praeter  solitum  pallet,  alias 
rubet  ;  glandulae  submaxillares  saepissime  tu¬ 
ment,  sed  tumor  sponte  plerumque  decedit, 
rarius  in  suppurationem  ruit.  Alvus  nisi  in 
infantibus,  potius  compressa  est  ;  deglutiendi 
facultas  non  ita  impedita  est,  ac  ex  statu  fau¬ 
cium  crederemus.  His  per  paucas  dies  per¬ 
stantibus,  signa  tandem  mitescere  incipiunt» 
Pulsus  minus  frequens  fit,  color  prius  ardens 
non  ita  extorret,  rubor  cutis  ad  colorem  fus¬ 
cum  vergit,  vel  omnino  evanescit,  cuticula  de¬ 
cedit  cum  pruritu  admodum  molesto  :  ulcera 

in  faucibus,  crustis  depositis,  nitida  et  parum 

% 

profunda  apparent;  collum  detumescit;  aeger 
nunc  somnum  levem  carpit,  et  cibi  appetentia 
redeunte,  salutem  pristinam  brevi  recuperat. 
Morbo  inclinato  tumores  hydropici  saepe  su¬ 
perveniunt,  sponte  autem  fere  decedunt,  vel  iis 
quae  urinam  movent  facile  depelli  possunt.  Qui 
gravius  laboraverunt  dolores  nonnunquam  iis 
qui  in  rheumatismo  eveniunt  haud  absimiles 

experti  sunt ;  hi  quoque  viribus  probe  restitu¬ 
tis  fere  disparent.  Cum  morbus  leniter  in¬ 
cedit  speciem  jam  memoratam  fere  induit  ; 

/ . 

cum  autem  res  aliter  se  habet,  morbus  signis 
multo  gravioribus  stipatur,  febris  magis  vehe¬ 
mens  accenditur,  summa  anxietas  adest,  de¬ 
lirium  supervenit,  et  tumores  circa  collum  mi¬ 
re  crescentes  suffocationem  minitantur  ;  ulcera 
sordida  et  nigra  vel  livida  fiunt,  dum  spiritus 
maxime  olet ;  ita  ut  aegro  ipso  aeque  ac  adstan- 
tibus  ingratissimum  sit  ;  nausea  et  vomitus 
aegrum  gravissime  fatigant ;  signa,  efflorescen¬ 
tia  cutis  prodeunte,  minime  mitescunt ;  febris 
intenditur,  pulsus  maxime  debilis  et  frequens 
fit;  et  ulcera  late  serpentia  ad  tubum  eusta- 
chianum  protenduntur,  lingua  materia  tenaci 
et  nigra  obtecta  est,  et  sanies  tenuis  et  acris  e 
naribus  depluens  partes  vicinas  exulcerat ;  si¬ 
milis  quoque  materia  ex  tonsillis  effluit,  quas 
nauseam,  anxietatem,  ventris  tormina,  et  diar¬ 
rhoeam,  qua  vires  citissime  diffluunt,  ciere  vide¬ 
tur.  Signis  ingravescentibus,  sanguis  nonnun- 
quam  ex  naribus,  ore,  vel  auribus,  profluit,  res- 

piratio  admodum  difficilis  evadit  cum  anima  foe¬ 
tidissima,  maculae  lividae  in  variis  corporis  parti¬ 
bus  interdum  suboriuntur.  In  nonnullis  exem- 
piis  saliva  pure  quasi  et  sanguine  commixta  co¬ 
piose  ex  ore  defluit.  Oculi  nitore  solito  orbati 
caligine  offunduntur,  extrema  frigescunt,  sudor 
gelidus  e  variis  partibus  erumpit,  urina  et  faeces 
aegro  inscio  elabuntur ;  singultus  et  convul¬ 
siones,  mortis  instantis  praenuntia,  tandem  su¬ 
perveniunt,  Etsi  signa  quae  hunc  morbum 
comitantur,  vel  mitem,  vel  malignum  descri¬ 
bere  aggressi  sumus,  nihilominus  exempla  sub¬ 
inde  sese  ostendunt  in  quibus  tantum  ex  statu 
solito  aberrat,  ut,  an  morbus  subsit,  necne,  sta¬ 
tuere  difficile  est ;  et  medicus  clarus  morbum 
nonnunquam  adesse,  nulla  cutis  efflorescentia 
nec  faucium  ulceribus  comitantibus,  affirmat ; 
in  hisce  autem  exemplis  morbus  ita  levis  est  ut 
periculo  omnino  vacat. 

/ 

In  nonnullis  casibus  ita  torpet  alvus  ut  ca- 

/ 

tharticis  validissimis  ad  eam  ciendam  opus  est. 
Hoc  forsan  ex  statu  cerebri  pendere  potest, 

aliquid  simile  enim  saepe  evenit  in  aliis  morbis 
ubi  delirium  vel  coma  urgeat. 

Observatur  quoque  aegros  in  hoc  quam  in 
aliis  morbis  acutis  cibum  ex  carnibus  confec¬ 
tum  citius  appetere, 

V 

Notatu  dignum  est  calorem  corporis  in  Cyn-, 

t 

anche  Maligna  esse  ardentissimum,  ut  ex  peri¬ 
culis  Doctoris  Currie  factis  probe  compertum 
est;  calor  enim  ad  gradum  112  instrumenti 
Fahrenheitani  ascendere  visus  est,  quod  in 
nullo  alio  morbo  evenit. 


CADAVERUM  SECTIO. 

Cadavera  horum  quos  hic  morbus  abstulit, 
scrutantibus  fauces  inflammatione,  suppura¬ 
tione  et  gangraena  corrupta  sese  obtulerunt. 

Larynx  et  trachea  tumidae  reperiuntur;  et 
tunica  harum  interna  praeter  solitum  crassa. 


VI 

materia  tenaci  et  foetida  obducta  fuit.  Et 
etiam  pulmones  ipsi  gangraena  affecti  in  con¬ 
spectum  prodierunt 

Sanies  acris  ex  faucibus  ad  ventriculum  et 

/ 

intestina  delata  efficit,  quoque  ut  haec  incrassa¬ 
ta  et  rubra  appareant,  et  signa  gangraenae  in 
diversis  horum  partibus  saepe  conspiciuntur. 
Ventriculus  et  intestina  materia  sordida  et  mu¬ 
cosa  saepe  oblinuntur. 

Glandulae  circa  collum  tumidae  et  durae  sunt, 
quod  tabo  ex  faucibus  absorpto  debetur.  Mem¬ 
brana  qua  nares  interius  obducuntur  inflam¬ 
mata  et  exulcerata,  nonnunquam  gangraena 

correpta  reperitur. 

*  *  .  ^  .. 

Ex  auditu  vitiato  inflammationem  per  tu¬ 
bum  Eustachii  usque  ad  aurem  porrigere  con¬ 
cludere  licet. 


*  Vide  Huxam  on  the  Ulcerated  Sore  Throat* 

CAUSAE  REMOTAE. 

Etsi  nulla  aetas  homines  prorsus  immunes 
praestat  ex  Cynanche  Maligna,  si  contagio  ejus 
objecti  fuere,  juniores  tamen  praesertim  adori¬ 
tur  ;  et  infantes  prae  adultis  eo  multo  saepius 

t 

detinentur ;  foeminas  quoque  quam  mares  ;  et 
debiles  quam  robustos  saepius  invadit.  Inter 
infantes,  puellas,  non  solum  saepius,  sed  gravius 
quoque,  laborare  constat. 

*  “  Duos  curavi  juvenes,  qui  annum  vigesi¬ 
mum  attigerant,  item  verum  unum  robustum, 
qui  trigesimum  annum  excesserat.  Praeter  hos 
autem  neminem  marem  ex  adolescentia  egres¬ 
sum  in  hoc  morbo  rne  vidisse  memini.  At  usu 
didici  foeminas  nunquam  prorsus  securas  esse 
ab  hac  valetudine ;  quanquam  vetulae  sint  illi 
minus  opportunae  quam  juniores.” 


*  Heberden  Comment,  p..  24. 

Omnes  quorum  vires  nimia  fatigatione,  diaeta 
tenui  et  parca,  morbis  praegressis,  evacuationi¬ 
bus  insolitis,  vel  affectibus  animi  deprimenti¬ 
bus,  fractae  fuerint,  in  hunc  morbum  facilius  in¬ 
cidunt.  Causam  Cynanches  Malignae  excitan¬ 
tem  esse  contagium  omnes  medici  consentiunt. 
Cura  litem  hoc  nunc  in  fauces,  nunc  in  cutem 
maxime  incumbit ;  et  cur,  his  omnino  illaesis, 
interdum  nil  praeter  febrem  urgeat,  minime 
compertum  habemus  ;  et  sane  sententiae  auc¬ 
torum  admodum  variae  et  discrepantes  de  natu¬ 
ra  hujus  contagii,  de  modo  quo  effectus  edit, 
de  tempore  quo  in  corpore  delitescat,  ante¬ 
quam  sese  manifestet,  et  de  copia  quae  ad  mor¬ 
bum  gignendum  necessaria  est,  hoc  tenebris 
omnino  involutum  probe  demonstrant  ;  non 
autem  desperandum  est ;  philosophi  enim  viam 
scientiae  ampliandae  multo  feliciorem  tandem 
ingressi  sunt ;  experimentis  et  rebus  factis  so¬ 
lummodo  confisi,  et  hinc  incrementa,  quibus 
variae  scientiae  nuperis  annis  tantum  adauctae 
fuere,  profluxerunt,  quod  ex  chemia  tantum 
hodie  exculta,  maxime  conspicuum  est.  Rebus 
igitur  alta  caligine  adhuc  mersis  scientiam  lu- 

men  tandem  esse  allaturum  cum  summo  hu¬ 
mani  generis  commodo  spem  fovere  liceat;  in¬ 
terea  ignorantiam  profiteri,  quam  conjecturis 
ineptis  indulgere,  multo  magis  decet. 

i  *  '* 


DIAGNOSIS. 

*  ^  '  I  r'  f  i 

Ex  facie  admodum  varia  quam  Cynanche 
Maligna  induere  solet,  eam  ex  aliis  morbis  se¬ 
cernere  non  semper  facile  est,  hoc  autem  max¬ 
ime  interest ;  si  error  enim  in  diagnosi  stabi¬ 
lienda  fuerit,  aegro  perniciem  afferat. 

Tres  sunt  morbi  inter  quos  et  Cynanchen 
Malignam  tanta  similitudo  intercedit,  ut  signa 
quibus  dignoscantur  notare  necesse  erit.  Mor¬ 
billi  ex  Cynanche  Maligna  in  hoc  differunt,  quod 
in  priori  morbo  eruptio  supra  cutis  superficiem 
eminet,  et  papulae  discretae  sunt ;  in  altero  au¬ 
tem  eruptio  magis  diffusa  est,  et  secundo  vel 
nonnunquam  primo  morbi  die  sese  ostendit, 

super  faciem  et  pectus  comparens.  Dum  iri 
morbillis  tertio  die  maculae  primum  in  facie 
conspiciuntur,  et  extremas  partes  quarto  vel 
quinto  inficiunt.  Hi  autem  morbi,  tussi,  ster¬ 
nutatione,  oculorum  madore  et  palpebrarum  tu¬ 
more,  quae  signa  in  morbillis  tam  conspicua 
sunt,  optime  internoscuntur. 

Cynanche  Maligna  ex  cynanche  tonsillari  in 
his  discrepat,  quod,  priori  morbo,  debiles,  pos¬ 
teriori,  robusti  maxime  objiciuntur;  in  hoc  quo¬ 
que  pulsus  plenus,  validus,  et  durus  est,  et  vi¬ 
res  minime  aeque  infirmantur,  nec  urget  vomi¬ 
tus,  ac  in  Cynanche  Maligna,  in  qua  deglutitio 
quoque  multo  minus  difficilis  est.  Ad  hoc 
quoque  accedit,  quod  qui  cynanche  tonsillari 
antea  laboraverunt  eo  reditui  ejus  opportunio¬ 
res  evadunt;  dum  Cynanche  Maligna  semel  so¬ 
lum  per  vitae  decursum  homines  petit ;  saltem 
perpauci  sunt  qui  iterum  corripiuntur  Mor- 


*  Audi  Doctoris  Gregory  prelect. 
HeberDEN  quoque,  p.  24, 


* 

bum  enim  multo  rarius  revisere  quam  olim  cre¬ 
ditum  est,  observata  Doctoris  Currie  infra 
tradita  satis  docent 

i  ’  "  |  * 

Discrimen  inter  aphthas  et  hunc  morbum 
satis  patebit  si  ad  partes  affectas  respiciamus  ; 
in  aphthis  enim  ulcera  totum  os  internum  obsi- 
dent  ex  linguae  marginibus  ad  oesophagum ;  dum 
in  cynanche,  tonsillae,  velum  pendulum,  et  uvu- 


*  It  is  true,  persons  attending  on  patients  under 
scarlatina  are  sometimes  affected  with  sore  throat, 
who  have  themselves  formerly  gone  through  the  dis*» 
ease ;  but  this  is  not  attended  by  the  scarlet  efflores- 
cence,  or  the  general  affection  of  the  system  with  which 
the  regular  disease  is  ushered  in.  The  affection  of' 
the  throat  is  primary  and  topical,  though  I  have 
known  it  so  painful  as  to  bring  the  system  at  large 
into  sympathy.  It  seems  to  be  produced  by  inhal- 
ing  the  breath  of  the  patient,  and  is  probably  analo» 
gous  to  those  partial  eruptions  of  small  pox  which 
sometimes  appear  in  mothers  or  nurses,  who  had  that 
disease  from  the  contact  of  infants  who  are  under  it, 
Ourrie^s  Med.  Reports,  vol.  ii,  p,  424. 

Ia,  maxime  inficiuntur  ;  ulcera  quoque  in  aph¬ 
this  exigua  et  rotunda  sunt,  in  alio  autem  mor¬ 
bo  late  inequaliter  serpunt ;  et  aphthae  non 
contagio  propagantur. 


PROGNOSIS. 

Quoniam  hic  morbus  raro  periculo  vacat* 
prognosis  in  genere  infausta  e6t ;  in  judicio 
autem  de  eventu  hujus,  mali  ferendo,  naturam 
epidemici  grassantis,  aetatem  aegri,  et  habitum 
corporis,  prius  respicere  debemus ;  infantes  e- 

nim  morbi  saevitiam  maxime  experiri  solent. 

\ 

Quo  certius  quoque  exitum  praedicere  possu¬ 
mus,  ad  durationem  ejus  advertere  necesse  e- 
rit ;  si  enim  aeger  post  quintum  diem  superstes 
fuerit,  et  praesertim  si  morbus  ad  octavum  pro¬ 
vectus  est,  rarissime  ei  succumbit.  Pulsus  fre¬ 
quens  debilis  et  irregularis,  calor  ardens,  cutis 
arida,  magna  anxietas,  et  summa  virium  pros¬ 
tratio,  morbum  graviorem  indicant.  Si  ulcera 

nigrescunt  vel  livent,  si  colli  intumescentis, 
augetur,  dum  febris  gravius  urget,  si  anima  foe¬ 
tida,  delirium  vel  coma  adsint,  aeger  in  summo 
periculo  versatur.  Si  eruptio  subito  recedit,  ma¬ 
lum  signum  est.  Profluvium  sanguinis  e  nari¬ 
bus,  ore,  vel  auribus,  pessime  augurat,  ita  ut  He¬ 
redia,  medicus  Hispaniensis,  asserit  se  unum  so¬ 
lummodo  cognovisse  aegrum  qui  post  tale  he- 
morrhagium  convaluit.  Si  diarrhoea  in  provec¬ 
tiore  hujus  morbi  stadio  supervenit,  viribus  la¬ 
befactis,  omnia  in  pejus  citissime  ruunt. 

In  exemplis  autem  ubi  febris  lenis  est,  pul¬ 
sus  parum  citatus,  et  vi  et  intervallis  ictuum 
regularis ;  si  morbi  signa,  ut  primum  cutis  ru¬ 
bore  suffusa  est,  sese  gradatim  subducere  inci¬ 
piunt,  dum  cuticula  exuvias  squamosas  depo¬ 
nit,  si  ulcera  parum  profunda,  nitida  et  benig¬ 
na  appareant,  et  demum  si  abest  delirium,  et 
aeger  somno  placido  fruitur,  et  cibi  appetentia 
redit,  morbum  brevi  esse  decessurum  jure  spe» 


c  a 


ramus. 


20 


DE  CYNANCHE  MALIGNA, 


CURATIO. 

In  Cynanche  Maligna  medendi  ratio  vim  fe¬ 
bris  compescendo  maxime  absolvitur ;  hoc  e- 
nimmodo,  signis  admodum  periculosis,  quae 
morbum  provectiorem  comitantur  optime  sub¬ 
venitur.  Medici  olim,  beneficio  quod  ex  san¬ 
guine  in  cynanche  tonsillari  detracto  oritur  ad¬ 
ducti,  ad  idem  remedium  in  hoc  quoque  mor¬ 
bo  confugerunt ;  experientia  autem  amplior 
huic  plane  adversatur ;  et  omnes  medici,  usu 
.  artis  versati,  sanguinis  detractionem  rarissime 
esse  usurpandam  consentiunt,  nisi  forsan  san¬ 
guis  insolita  copia  caput  versus  deferri  videtur, 
et  fauces  maxime  intumescunt,  et  etiam  in 
hujusmodi  exemplis  hirudines  vel  cucurbi¬ 
tulae  auxilium  multo  tutius  praebeant.  Nec 
magis  convenit  alvi  purgatio,  ut  cuivis  debili¬ 
tatem  qua  morbus  comitatur  reputanti,  perspi¬ 
cuum  erit,  diarrhoea  quoque  quae  vires  tantum 

infirmat,  purgantium  usum  vetat.  Alvus  au¬ 
tem  enematibus,  emollientibus,  vel  fructibus  ma¬ 
turis,  leniter  soluta  tenenda  est  Emetica,  in 
initio  morbi  adhibita,  saepe  morbum  omnino 
depellunt,  vel  signa  saltem  multo  mitiora 
reddunt.  Dr  Withering  emetica  in  hoc  mor¬ 
bo  tanti  aestimat,  ut  ea  in  gravioribus  mali  ex¬ 
emplis  bis  in  spatio  viginti  quatuor  horarum 
assumenda  jubet  *  :  hoc  forsan  in  primo  mor¬ 
bi  insultu  tuto  fieri  potest ;  si  autem  morbus 
provectior  fuerit,  summam  debilitatem  indu¬ 
cere  periclitatur. 

Inter  omnia  remedia  quae  in  Cynanches  Ma¬ 
lignae  auxilium  hactenus  proposita  fuere,  affu¬ 
sio  aquae  frigidae  primas  partes  merito  tenet. 
Dr  Gerard  hoc  remedium  primum  usurpavit  rj*. 
Dr  Currie  hoc  ulterius  prosecutus  est,  et  cum 
felicissimo  eventu ;  et  Dr  Gregory,  in  hac  A- 
cademia  medicinae  praxeos  professor/effectus 


*  Withering  on  Scarlet  Fever,  1778. 
f  Currie’s  Med.  Reports,  yol.  i.  p.  67» 

bonos  in  sua  familia  primum  expertus,  vires  ejus 
sal  uberrimas  comprobavit  J .  Dr  Currie  affusio¬ 
nem  frigidam  vespere,  cum  exacerbatio  febrilis 
fere  evenit,  commodius  adhiberi  monet,  ullo 
autem  diei  tempore  convenit.  “  When  there 
is  no  sense  of  chilliness  present,  when  the  heat 
of  the  surface  is  steadily  above  what  is  natural, 

\  •  •  -N 

and  when  there  is  no  general  or  profuse  sen- 
sible  perspiration  Nunquam  usurpanda  est 
si  quaedam  corporis  partes  algent,  etsi  aliae  prae¬ 
ter  solitum  incalescant;  sub  his  regulis  quo 
citius  post  mali  accessum  ad  affusionem  de¬ 
curritur,  eo  eventus  felicior  erit ;  et,  ut  pri¬ 
mum  signa  post  primam  affusionem  redinte¬ 
grantur,  iteranda  est,  donec  calor  decrescat  et 
pulsus  pacatiores  fiant.  Nonnunquam  decies 
vel  etiam  duodecies  ad  eam  confugere  necesse 
est,  ut  effectus  optatos  praestet ;  postea  affu¬ 
sione  tepida  aqua  nempe  ad  gradum  8 7  vel  97 
Fah  calefacta  longioribus  intervallis  interposi- 


X  Currie’s  Med.  Rep.  vol.  ii.  p.  442» 
*  Ibid.  vol.  u  p.  18. 

tis  uti  liceat,  qua  vis  febris  optime  plerumque 
vincatur  :  Observandum  est,  hoc  remedium, 
omni  laude  dignum,  imperite  usurpatum  pessi¬ 
mos  effectus  edere  *.  Si  morbus  ita  proces» 
serit  ut  affusio  frigida  non  tuto  in  auxilium 
vocari  potest,  vel  si  calor  non  ultra  sanitatis 

i 

normam  ascenderit,  et  cutis  humida  est,  cum 
signis  putredinis,  vinum  et  cinchona  utilissi¬ 
ma  inveniuntur.  Vinum  libere  propinandum 
est,  et  cinchona  dosi  amplissima,  modo  ven¬ 
triculus  eam  non  rejiciat.  Cum  autem  per 
os  non  assumi  potest,  quod  saepe  in  infantibus 
evenit,  infra  infundenda  est,  guttis  quibus- 


*  Ouod  ex  exemplo  sequenti  a  Doctore  Cur- 
rie  tradito  satis  patet :  It  has  come  to  my  know- 
ledge,  that  in  two  cases  of  scarlatina,  of  the  most 
malignant  nature,  the  patients  have  been  taken  out 
of  bed,  under  the  low  delirium,  with  the  skin  moist 
and  cool,  and  the  pulse  scarcely  perceptible.  In 
this  state,  supported  by  the  attendants,  several  gal- 
lons  of  perfectly  cold  water  were  madly  poured  over 
them,  on  the  supposed  authority  of  this  work.  I 
need  scarcely  add,  that  the  effects  were  almost  im- 
mediately  fatal, 

dam  tincturae  opii  adjectis,  quo  facilius  re¬ 
tineatur.  Ulcera  faucium  attentionem  assi¬ 
due  exposcunt,  et  gargarismis  antisepticis  sae¬ 
pius  lavanda  sunt,  huic  consilio  vinum  rubrum 
et  aqua  aequali  mensura  commixta  bene  accom¬ 
modata  sunt. 

Infusum  capsici  annui  nuper  maxime  lauda¬ 
tum  est,  et  gangraenae  faucium  fortiter  occur¬ 
rere  dicitur.  Infantes  raro  ad  fauces  gargari¬ 
zandas  facile  adducuntur,  in  hisce  exemplis  id 
ope  syringis  injicere  debemus,  et  hoc  semper 
convenit  antequam  aeger  aliquid  devorat,  quo 
cavetur  ne  sordes  putridae  in  ventriculum  de¬ 
scenderint  ;  quod  mali  signa  haud  parum  inten¬ 
dere  solet. 

Crustas  ulcerum  digitis  vel  idoneo  quovis  in¬ 
strumento  detrahendi  consuetudo  olim  inva¬ 
luit  ;  hoc  autem  alienum  est  vel  potius  nocet. 
Quod  ad  usum  exulcerantium  in  Cynanche  Ma¬ 
ligna  attinet,  medici  dissentiunt ;  cum  autem 
inflammatio  vehemens  est,  cum  beneficio  fop. 
san  usurpari  possunt» 

Tumores  hydropici  qui  convalescentes  ab 
hoc  morbo  adoriuntur,  paucis  diebus  sponte  ple¬ 
rumque  decedunt;  sin  aliter,  diureticis,  ut  su- 
pertartrite  potassae  vel  digitali  facile  abigi  pos¬ 
sunt. 

Diarrhoeae  qua  morbus  in  provectiore  ejus 
stadio  fere  stipatur,  astringentibus  et  opio  op¬ 
time  occurritur. 


Hemorrhagiae  e  naribus,  ore,  vel  auribus,  ad¬ 
modum  periculosae  aegrum  brevi  tollunt,  si  non 
statim  compescuntur,  hoc  consilio  medicamen¬ 
ta  ex  iis  quae  astringunt  partibus  unde  sanguis 
profluxerit  admovenda  sunt. 

Diaeta  aegrotantium  lenis  esse  debet ;  ex  lacte, 
sero,  vel  butyro  lactis,  vel  aliis  quae  faciliora 
sunt  concoctu,  confecta. 


Pro  potu  communi  cerevisia  tenuis,  cider,  vel 
serum  lactis,  concedi  possunt;  et  si  debilitas 

insignis  adest,  vinum  aqua  dilutum  melius  con- 

* 

veniet;  cubiculum  in  quo  aeger  detinetur  aeris 

perflatibus  libere  exponendum  est,  et  mundities 
summa  cura  servanda  est ;  hoc  enim,  ut  auctor 
elegans  monet,  “  simul  occurritur  morbo  et 
precavetur  ab  ejus  contagione 


t 


*  Gregory  Conspectus  Med.  Theoret.  vol.  2.  p. 


